 Anexa 1 GHIDUL SOLICITANTULUI privind regimul finantarilor nerambursabile de la bugetul local alocate pentru activitati nonprofit de interes local CAPITOLUL I - Dispozitii generale SCOP SI DEFINITII 1 Prezentul regulament are ca scop stabilirea principiilor, cadrului general si a procedurii pentru atribuirea contractelor de finantare nerambursabila din fonduri publice, precum si caile de atac ale actului sau deciziei autoritatilor finantatoare care aplica procedura de atribuire a contractelor de finantare nerambursabila acordate din bugetul local al municipiului Ploiesti 2 In intelesul prezentului regulament, termenii si expresiile de mai jos au urmatoarea semnificatie: a) activitate generatoare de profit - activitate care produce un profit in mod direct pentru o persoana fizica sau juridica; b) autoritate finantatoare -Municipiul Ploiesti; c) beneficiar - solicitantul caruia i se atribuie contractul de finantare nerambursabila in urma aplicarii procedurii selectiei publice de proiecte; d) cheltuieli eligibile - cheltuieli care pot fi luate in considerare pentru finantarea nerambursabila, conform anexei 6 la regulament; e) contract de finantare nerambursabila - contract incheiat, in conditiile legii, municipiul Ploiesti, in calitate de autoritate finantatoare si beneficiar; f) finantare nerambursabila - alocatie financiara directa din fonduri publice, in vederea desfasurarii de catre persoane fizice sau persoane juridice fara scop patrimonial a unor activitati nonprofit care sa contribuie la realizarea unor actiuni sau programe de interes public la nivelul municipiului Ploiesti; g) fonduri publice - sume alocate din bugetul local de catre Consiliul Local al municipiului Ploiesti; h) solicitant - orice persoana fizica sau juridica fara scop patrimonial care depune o propunere de proiect 3 Solicitantii trebuie sa fie persoane fiizice sau juridice fara scop patrimonial - asociatii ori fundatii sau culte religioase recunoscute conform legii, din raza municipiului Ploiesti 4 Finantarile nerambursabile acordate se vor utiliza numai pentru programele si proiectele de interes public initiate si organizate de catre solicitanti, in completarea veniturilor proprii si a celor primite sub forma de donatii si sponsorizari DOMENIU DE APLICARE 5 Prevederile prezentului regulament se aplica pentru atribuirea oricarui contract de finantare nerambursabila de la bugetul local al municipiului Ploiesti 6 Prezentul regulament nu se aplica fondurilor speciale de interventie in caz de calamitate si de sprijinire a persoanelor fizice sinistrate si nu aduce atingere procedurilor stabilite prin legi speciale 7 Finantarile nerambursabile nu se acorda pentru activitati generatoare de profit si nici pentru activitati din domeniile reglementate de Legea nr 182/2002 privind protectia informatiilor clasificate, cu modificarile ulterioare 8 Potrivit dispozitiilor prezentului regulament, nu se acorda finantari nerambursabile pentru activitati ce presupun dezvoltarea infrastructurii solicitantului cu exceptia cazului in care aceasta reprezinta o componenta indispensabila a proiectului si nici pentru cheltuieli care se constituie intr-o forma sau alta in renumeratie pentru membrii organizatiei Caracterul indispensabil va fi temeinic justificat de catre solicitant printr-o anexa separata la proiect, urmand a fi analizat de catre comisia de evaluare 9 Domeniile pentru care se aplica prezentul ghid sunt, conform Anexelor: a) Social; b) Educational; c) Drepturile Omului; d) Sport; e) Cultura - Culte ; f) Sanatate; g) Protectia Mediului; PRINCIPII DE ATRIBUIRE A CONTRACTELOR DE FINANTARE NERAMBURSABILA 10 Principiile care stau la baza atribuirii contractelor de finantare nerambursabila sunt: a) libera concurenta, respectiv asigurarea conditiilor pentru ca persoana juridica ce desfasoara activitati nonprofit sa aiba dreptul de a deveni, in conditiile legii, beneficiar; b) eficacitatea utilizarii fondurilor publice, respectiv folosirea sistemului concurential si a criteriilor care sa faca posibila evaluarea propunerilor si a specificatiilor tehnice si financiare pentru atribuirea contractului de finantare nerambursabila; c) transparenta, respectiv punerea la dispozitie tuturor celor interesati a informatiilor referitoare la aplicarea procedurii pentru atribuirea contractului de finantare nerambursabila; d) tratamentul egal, respectiv aplicarea in mod nediscriminatoriu a criteriilor de selectie si a criteriilor pentru atribuirea contractului de finantare nerambursabila, astfel incat orice persoana fizica sau juridica ce desfasoara activitati nonprofit sa aiba sanse egale de a i se atribui contractul respectiv; e) excluderea cumulului, in sensul ca aceeasi activitate urmarind realizarea unui interes general, regional sau local nu poate beneficia de atribuirea mai multor contracte de finantare nerambursabila de la aceeasi autoritate finantatoare in decursul unui an; f) neretroactivitatea, respectiv excluderea posibilitatii destinarii fondurilor nerambursabile unei activitati a carei executare a fost deja inceputa sau finalizata la data incheierii contractului de finantare; g) cofinantarea, in sensul ca finantarile nerambursabile trebuie insotite de o contributie de minimum 10% din valoarea totala a finantarii din partea beneficiarului; h) anualitatea, in sensul derularii intregii proceduri de finantare in cadrul anului calendaristic in care s-a acordat finantarea nerambursabila din bugetul local 11 Finantarea se acorda pentru acoperirea partiala a unui program ori proiect in baza unui contract incheiat intre parti, si a anexelor A - cerere de finantare si B - buget 12 Pentru acelasi domeniu, un beneficiar nu poate contracta decat o singura finantare nerambursabila in decursul unui an; 13 In cazul in care un beneficiar contracteaza, in cursul aceluiasi an calendaristic, mai mult de o finantare nerambursabila pentru domenii diferite de la aceeasi autoritate finantatoare, nivelul finantarii nu poate depasi o treime din totalul fondurilor publice alocate programelor aprobate anual in bugetul autoritatii finantatoare respective PREVEDERI BUGETARE 14 Proiectele de interes public vor fi selectionate pentru finantare in cadrul limitelor fondului anual aprobat de Consiliul local al municipiului Ploiesti, stabilit potrivit prevederilor legale referitoare la elaborarea, aprobarea, executarea si raportarea bugetului local 15 Bugetul total al proiectului va fi exprimat in lei si va ramane ferm pe toata durata de indeplinire a contractului de finantare nerambursabila Orice modificare intre liniile bugetare se face numai cu aprobarea Finantatorului, cu conditia ca aceste modificari sa nu influenteze bugetul total al proiectului 16 Solicitantul are obligatia de a exprima costurile din propunerea financiara detaliat pe fiecare articol in parte, conform Anexei B, Bugetul Proiectului in lei (RON) Costurile proiectului trebuie sa fie in concordanta cu preturile reale ale costurilor si serviciilor INFORMAREA PUBLICA SI TRANSPARENTA DECIZIONALA 17 Procedurile de planificare si executare a plafoanelor de cheltuieli privind finantarile nerambursabile, desemnarea membrilor comisiei de evaluare si selectionare, procedurile de atribuire a contractelor de finantare nerambursabila, contractele de finantare nerambursabila semnate de autoritatea finantatoare cu beneficiarii, precum si rapoartele de executie bugetara privind finantarile nerambursabile, constituie informatii de interes public, potrivit dispozitiilor Legii 544/2001 privind liberul acces la informatiile de interes public 18 Promovarea lansarii cererii de proiecte se va realiza in Monitorul Oficial, partea a VI-a, pe site-ul municipiului Ploiesti, prin comunicate de presa si la Serviciul de Relatii Publice (Centrul de Informare pentru Cetateni) CAPITOLUL II - Procedura de solicitare a finantarii 1 Atribuirea contractelor de finantare nerambursabila se face pe baza selectiei publice de proiecte, procedura care permite atribuirea unui contract de finantare nerambursabila din fonduri publice, prin selectarea acestuia de catre o comisie, cu respectarea principiilor prevazute in primul capitol 2 Anual va exista o singura sesiune de selectie a proiectelor care vor beneficia de finantare nerambursabila de la bugetul local al municipiului Ploiesti In cazul in care raman sume nealocate acestea vor fi trecute in fondul de rezerva bugetara, constituit in bugetul local de venituri si cheltuieli al municipiului Ploiesti Exceptie pot face proiectele de amploare aparute in cursul anului 3 Procedura de selectie de proiecte, organizata de municipiul Ploiesti va cuprinde urmatoarele etape: a) publicarea programului anual pentru acordarea finantarilor nerambursabile; b) publicarea anuntului de participare; c) inscrierea candidatilor; d) transmiterea documentatiei; e) prezentarea propunerilor de proiecte; f) verificarea eligibilitatii, inregistrarii si a indeplinirii criteriilor referitoare la capacitatea tehnica si financiara; g) evaluarea propunerilor de proiecte; h) comunicarea rezultatelor; i) incheierea contractului sau contractelor de finantare nerambursabila; j) publicarea anuntului de atribuire a contractului sau contractelor de finantare nerambursabila 4 Prezentarea ofertelor se va face într-un plic exterior închis pe care se va scrie urmatoul text: municipiul Ploiesti - Pentru comisia de evaluare si selectionare a proiectelor carora le vor fi atribuite contracte de finantare nerambursabila din fonduri publice - A NU SE DESCHIDE ÎNAINTE DE SEDINTA DE EVALUARE (conform anuntului de participare) In plicul exterior se vor introduce: 1 Scrisoarea de înaintare/interes, 2 Un plic interior ce va cuprinde un exemplar original si o copie a proiectului si a documentelor de calificare Ambele exemplare ale proiectului (originalul si copia) trebuie sa fie semnate in original pe fiecare pagina Acest plic interior trebuie sa fie inchis si marcat cu denumirea si adresa solicitantului - candidat, pentru a permite returnarea documentelor de calificare, fara a fi deschise, în cazul în care scrisoarea de interes este declarata întârziata 5 Documentatia va fi intocmita in limba romana 6 Propunerea de proiect are caracter ferm si obligatoriu din punct de vedere al continutului si trebuie sa fie semnata, pe propria raspundere, de catre solicitant sau de catre o persoana imputernicita legal de acesta 7 Bugetul proiectului va fi prezentat exclusiv in lei (RON) si va ramane ferm pe toata durata de indeplinire a contractului de finantare nerambursabila 8 In vederea organizarii competitiei de selectionare, pentru a primi finantare, documentatiile prevazute la pct 9 si 10 din prezentul capitol se vor depune in termenul stabilit de catre autoritatea finantatoare prin anuntul de participare 9 Documentatia solicitantilor persoane juridice va contine actele prevazute mai jos: a) Cererea de finantare - conform anexei A la prezentul ghid; b) Bugetul /proiectului si sursele de finantare - conform anexei B ; c) Dovada existentei surselor de finantare proprii sau de cofinantare (minim 10% din valoarea totala eligibila a proiectului): - Contracte de sponsorizare - Alte forme de sprijin financiar din partea unor terti - Bugetul de venituri si cheltuieli al solicitantului - Document financiar emis de catre o institutie bancara, din care sa rezulte detinerea disponibilitatilor banesti reprezentand cota proprie de finantare a solicitantului; d) CV-uri ale echipei de proiect - anexa C; e) Declaratiile conducatorului organizatiei solicitante conform anexelor D 01, D 02 si D 03; f) Bugetul narativ, in care vor fi detaliate si explicate toate categoriile de cheltuieli; g) Actul constitutiv, statutul si certificatul de inregistrare fiscala, actele doveditoare ale sediului organizatiei solicitante si actele aditionale, dupa caz; h) Situatiile financiare anuale la data de 31 decembrie a anului precedent, inregistrate la administratia finantelor publice a municipiului Ploiesti; in cazul in care acestea nu sunt finalizate, se vor depune situatiile aferente exercitiului financiar anterior, cu exceptia asociatiilor si fundatiilor nou infiintate, care vor mentiona aceasta situatie in cererea de finantare; i) Documente privind colaborarea sau parteneriatul cu alte consilii locale sau cu organizatii guvernamentale si neguvernamentale, daca este cazul; j) Certificat fiscal din care sa rezulte ca solicitantul nu are datorii la bugetul consolidat al statului sau la bugetul local; k) Pentru furnizorii de servicii sociale, dovada dreptului de a acorda servicii sociale, respectiv certificatul de acreditare, licenta de functionare si alte documente care dovedesc dreptul asociatiei sau fundatiei de a acorda servicii sociale; l) Certificatul de identitate sportiva in cazul programelor sportive; m) Deviz estimativ de lucrari si autorizatie de constructie, pentru proiectele care presupun lucrari de reparatii curente, unde legislatia in vigoare prevede necesitatea acestuia; n) Deviz estimativ de lucrari, studiu de fezabilitate, proiect tehnic, detalii de executie si autorizatie de constructie pentru proiectele care presupun lucrari de investitii; o) Avizul Directiei Tehnic-Investitii din cadrul municipiului Ploiesti pentru proiectele care presupun lucrari de reparatii curente, reparatii capitale si investitii; p) Alte documente considerate relevante de catre aplicant si/sau solicitant 10 Documentatia solicitantilor persoane fizice: a) Cererea de finantare anexa A; b) Bugetul de venituri si cheltuieli al programului/proiectului, prezentat conform anexei B; c) CV-ul solicitantului - anexa C; d) Declaratiile solicitantului conform anexelor D 01, D 02 si D 03; e) Bugetul narativ, in care vor fi detaliate si explicate toate categoriile de cheltuieli; f) Certificat fiscal din care sa rezulte ca solicitantul si partenerii nu au datorii la bugetul consolidat al statului sau la bugetul local; g) Extrasul de cont bancar din care sa rezulte detinerea disponibilitatilor banesti reprezentand cota proprie de finantare a aplicantului; h) Copie legalizata dupa actul de identitate; i) Deviz estimativ de lucrari si autorizatie de constructie, pentru proiectele care presupun lucrari de reparatii curente, unde legislatia in vigoare prevede necesitatea acestuia; j) Deviz estimativ de lucrari, studiu de fezabilitate, proiect tehnic, detalii de executie si autorizatie de constructie pentru proiectele care presupun lucrari de investitii; k) Avizul Directiei Tehnic-Investitii din cadrul municipiului Ploiesti pentru proiectele care presupun lucrari de reparatii curente, reparatii capitale si investitii; l) Alte documente considerate relevante de catre solicitant; m) Pentru proiectele sportive, persoana fizica va face dovada apartenentei la un club sportiv definit in sensul legii si prezinta carnetul de antrenor/instructor eliberat de federatia de specialitate precum si un acord scris al clubului de a desfasura activitatile din proiect 11 Aceste documente vor fi semnate pe fiecare pagina de catre solicitant sau de imputernicit CAPITOLUL III - Criteriile de acordare a finantarilor nerambursabile 1 Evaluarea proiectelor pentru atribuirea contractelor de finantare nerambursabila se face in sistem competitiv, potrivit criteriilor de acordare a finantarilor nerambursabile si a punctajului stabilit, cu respectarea Art 28 din Legea nr 350/2005 privind regimul finantarilor nerambursabile din fonduri publice alocate pentru activitati nonprofit si de interes general: in mod corespunzãtor a prevederilor cap VI sectiunea a 4-a din Ordonanta de urgenta a Guvernului nr 60/2001, aprobatã cu modificãri si completãri prin Legea nr 212/2002, cu modificãrile si completãrile ulterioare 2 Vor fi supuse evaluarii numai solicitarile care intrunesc urmatoarele criterii de selectionare: a) programele si proiectele sunt de interes public local; b) este dovedita capacitatea organizatorica si functionala a beneficiarului finantarii prin: - experienta in domeniul administrarii altor programe si proiecte similare; - relevanta metodelor de identificare a beneficiarilor proiectului; - capacitatea resurselor umane de a asigura desfasurarea programului sau proiectului la nivelul propus; - experienta de colaborare, parteneriat cu autoritatile publice, cu alte organizatii guvernamentale si neguvernamentale din tara si din strainatate, dupa caz 3 Evaluarea proiectelor se face in doua etape: Verificarea documentatiei si a conditiilor de eligibilitate, conform listei de verificare: LISTA DE VERIFICARE (se va completa de catre comisia de evaluare) DATE ADMINISTRATIVE Numele solicitantului Statut legal Data infiintarii organizatiei Partener Nume: Titlul propunerii INAINTE DE A TRIMITE PROPUNEREA DVS , VA RUGAM VERIFICATI DACA TOATE COMPONENTELE SUNT COMPLETE Sl RESPECTA URMATOARELE CRITERII: DA NU 1 Termenul limita de depunere a fost respectat 2 A fost folosit formularul potrivit de cerere de finantare nerambursabila, cel publicat pentru aceasta licitatie 3 Propunerea este redactata si este in limba romana 4 Este inclusa 1 copie alaturi de original 5 Cererea de finantare si copia acesteia sunt semnate in original de catre solicitant sau de imputernicitul acestuia 6 Bugetul este prezentat in formatul solicitat, este exprimat in lei, conform cu prevederile din Cererea de finantare (vezi Anexa B) si este inclus in propunere 7 Durata proiectului nu depaseste anul bugetar in curs 8 Valoarea finantarii solicitate se incadreaza in limitele stabilite 9 Declaratile solicitantului au fost completate si semnate conform cu prevederile din Cererea de finantare (vezi Anexele D01, D02, D03) 10 Contributia solicitantului este de minim 10% 11 Documentele suport cerute sunt atasate (cele enumerate la capitolul II din Ghidul Solicitantului) 12 Solicitantul este eligibil 13 Partenerul (i) este/sunt eligibil(i) 13 Proiectul are legatura cu un sector sau un domeniu de activitate acoperit de program 14 In Cererea de finantare solicitantul a descris clar tipurile de activitati si costurile acestor activitati pentru fiecare obiectiv in parte 4 Toate cererile selectionate in urma trierii sunt supuse evaluarii La acordarea punctajului vor fi considerate ca prioritare urmatoarele : * Exista o nevoie bine definita, în zona tinta, pentru activitatea propusa - maxim 10 puncte * Obiectivele proiectului sunt clare si pot fi atinse în perspectiva realizarii proiectului - maxim 10 puncte * Activitatile proiectului sunt clar identificate si detaliate si strâns corelate în cadrul calendarului de realizare, cu atributiile membrilor echipei de proiect si cu planificarea achizitiilor publice - maxim 15 puncte * Resursele materiale si umane (echipa de proiect) sunt clar definite si sunt adecvate pentru implementarea proiectului - maxim 10 puncte * Resursele materiale si umane (echipa de proiect) sunt suficiente - maxim 10 puncte * Rezultatele proiectului si indicatorii de realizare sunt partial corelati cu activitatile si tintele stabilite sunt fezabile - maxim 15 puncte * Sunt identificate riscuri însa mecanismele de gestionare a riscurilor sunt eficiente - maxim 10 puncte * Bugetul este complet si corelat cu activitatile prevazute, resursele alocate/estimate si cu devizul general si pe obiecte Costurile sunt realiste (corect estimate) si necesare pentru implementarea proiectului Cheltuielile au fost corect încadrate în categoria celor eligibile sau neeligibile- maxim 20 puncte ATENTIE ! Numai un proiect cu un punctaj minim de 65 de puncte vor fi propuse pentru finantare 5 Nu sunt selectionate programele ori proiectele aflate in una dintre urmatoarele situatii: a) documentatia prezentata este incompleta si nu respecta prevederile pct 4,5,6,7,8,9 ?i 10 din capitolul II; b) solicitan?ii au conturile bancare blocate; c) solicitantii nu au respectat un contract de finantare anterior (in acest caz le va fi suspendat dreptul de a participa la atribuirea de finantare pe o perioada de un an de zile) ; d) solicitantii au prezentat declaratii inexacte la o participare anterioara e) solicitantii nu si-au indeplinit obligatiile de plata exigibile a impozitelor, taxelor si contributiilor catre bugetul stat, bugetul local, precum si bugetul asigurarilor sociale de stat CAPITOLUL IV - Organizarea si functionarea comisiilor de evaluare si selectionare 1 Evaluarea si selectionarea solicitarilor se va face de catre comisia de evaluare si selectionare stabilita în urma verificarii eligibilitatii administrative 2 Comisia de evaluare si selectionare va fi formata din 5 membrii, reprezentanti ai Consiliului Local al municipiului Ploiesti si este numita prin Hotarare a Consiliului Local 3 Sedintele comisiei sunt conduse de un presedinte, ales dintre membrii comisiei prin vot deschis 4 Presedintele comisiei va asigura convocarea si prezenta membrilor comisiei, in termen de 5 (cinci) zile lucratoare de la data comunicarii de catre secretarul comisiei a problemelor a caror rezolvare este de competenta comisiei 5 Comunicarile secretarului comisiei vor fi inaintate in scris si pe mail la adresele stabilite de comun acord cu presedintele comisiei 6 Secretarul comisiei va fi desemnat din cadrul Directiei Relatii Internationale, Serviciul Proiecte cu Finantare Internationala, ONG; Secretarul nu are drept de vot 7 Fiecare membru al comisiei va semna o declaratie de impartialitate, potrivit modelului prevazut in anexa nr IV 8 Comisiile hotarasc prin votul majoritatii membrilor 9 Pentru anul 2014 domeniile alese a fi eligibile sunt, conform Anexei 2 la Ghidul solicitantului - social, educational, drepturile omului, sport, cultura-culte, sanatate si protectia mediului CAPITOLUL V - Incheierea contractului de finantare 1 Contractul de finantare nerambursabila se incheie intre Municipiul Ploiesti in calitate de AUTORITATE FINANTATOARE prin reprezentantul legal al autoritatii executive - PRIMAR si Solicitantul al carui proiect a fost selectionat, in calitate de BENEFICIAR, in termen de maxim 30 de zile de la data comunicarii rezultatului sesiunii de selectie a proiectelor de catre Muncipiul Ploiesti acestuia pe site-ul municipiului Ploiesti 2 Conform art 17 din Legea nr 350 din 2 decembrie 2005 privind regimul finantarilor nerambursabile din fonduri publice alocate pentru activitati nonprofit de interes general autoritatea finantatoare de interes general sau regional are obligatia de a transmite spre publicare in Monitorul Oficial al Romaniei, Partea a VI-a, un anunt de atribuire a contractului de finantare nerambursabila, nu mai tarziu de 30 de zile de la data incheierii contractului si comunicarii acestuia pe site-ul municipiului Ploiesti Secretarul Comisiei de evaluare si selectionare a proiectelor se insarcineaza sa transmita spre publicare in Monitorul Oficial al Romaniei anuntul de atribuire a contractului de finantare nerambursabila 3 La contract se vor anexa, cererea de finantare prevazuta in anexa A, bugetul de venituri si cheltuieli al proiectului intocmit conform anexei B si Declaratia privind incadrarea in prevederile articolului 12 din legea nr 350/2005 privind regimul finantarilor nerambursabile din fonduri publice alocate pentru activitati nonprofit de interes general, prevazuta in anexa D02 4 Dispozitiile Ordonantei de Urgenta a Guvernului nr 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, cu modificarile si completarile ulterioare, aprobata prin Legea 337/2006 si H G 925/2006 precum si a modelului cadru de contract de finantare nerambursabila prevazut in cadrul Ghidului Solicitantului se aplica in mod corespunzator si contractelor de finantare nerambursabila din fonduri publice CAPITOLUL VI - Procedura privind derularea contractului de finantare 1 Cheltuielile eligibile vor putea fi finantate in baza unui contract de finantare nerambursabila numai in masura in care sunt justificate si oportune si au fost contractate in perioada executarii contractului 2 Categoriile de cheltuieli eligibile si neeligibile sunt cuprinse in anexa nr 3 la prezentul regulament 3 Platile efectuate de AUTORITATEA FINANTATOARE catre BENEFICIAR se vor efectua in 3 (trei) transe, astfel cum va fi prevazut in contractul de finantare nerambursabila 4 Dupa virarea primei transe, eliberarea unei noi transe se va face numai dupa ce Beneficiarul a depus un Raport Intermediar (tehnic si financiar) si numai dupa ce acesta a fost evaluat si aprobat de reprezentantii Autoritatii Finantatoare (Directia Economica; Directia Tehnic-Investitii; Directia Gestiune Patrimoniu si Directia Relatii Internationale - in functie de obiectivul proiectului) si aprobat de conducatorul autoritatii locale pentru a se putea minimiza posibilele riscuri financiare cu privire la proiectul respectiv 5 Prima transa nu poate depasi 30% din finantarea acordata, iar ultima transa, de cel mult 25% din valoarea finantarii nerambursabile, va fi virata beneficiarului in termen de 30 de zile de la validarea raportului final Raportul final va fi depus la sediul autoritatii finantatoare in termen de cel mult 15 de zile de la terminarea activitatii, iar validarea raportului se va face in termen de 30 de zile de la depunere 6 Autoritatea finantatoare isi rezerva dreptul de a face verificari atat in perioada derularii contractului de finantare nerambursabila, cat si ulterior validarii celor doua rapoarte, in scopul completarii dosarului finantarii nerambursabile 7 Autoritatea contractanta poate suspenda, cu notificare scrisa, in intregime sau partial, plata, fara rezilierea contractului, in cazul nerespectarii de catre beneficiar a oricareia dintre obligatiile sale contractuale, si sa procedeze la verificarea intregii documentatii privind derularea Proiectului finantat si utilizarea finantarii 8 Atunci cand, pentru indeplinirea obligatiilor contractuale, beneficiarul achizitioneaza, din fonduri publice nerambursabile, produse, lucrari sau servicii, procedura de achizitie este cea prevazuta de Ordonanta de Urgenta a Guvernului nr 34/2006 si de Hotararea Guvernului nr 925/2006, cu modificarile si completarile ulterioare 9 Serviciul Proiecte cu Finantare Internationala, ONG este desemnat sa aplice stampila cu " Bun de plata" pe facturile înaintate pentru decontare de catre beneficiarul finantarii nerambursabile CAPITOLUL VIII - Procedura de raportare si control 1 Pe parcursul derularii contractului, solicitantii care au primit finantare au obligatia sa prezinte Consiliului local al municipiului Ploiesti urmatoarele raportari: * Raportari intermediare: vor fi depuse inainte de solicitarea oricarei transe intermediare, in vederea justificarii transei anterioare * Raportare finala: depusa in termen de 15 zile de la incheierea activitatii si va cuprinde obligatoriu justificarea cheltuielilor la nivelul intregului proiect cuprizand atat finantarea proprie cat si contributia Consiliului Local Raportarile vor fi intocmite in conformitate cu anexa III la regulament, vor fi depuse atat pe support de hartie cat si in format electronic la adresa de e-mail indicata în contract, si vor fi insotite de documentele justificative pentru cheltuielile efectuate Acestea vor fi depuse la registratura Primariei Ploiesti cu adresa de inaintare intocmita conform anexei la regulament 2 Proiectele/programele pentru care nu s-au depus rapoartele finale in termenul stabilit prin contract nu vor obtine decontarea transei finale si vor urma procedurile specifice 3 Comisia de Evaluare si Selectie va stabili duratele contractelor de finantare astfel incat sa asigure derularea procedeului de finantare a contractului si de decontare a ultimei transe in anul calendaristic in care s-a acordat finantarea 4 Pentru justificarea cheltuielilor efectuate în vederea decontarii/rambursarii se vor prezenta copii dupa urmatoarele documente: * Pentru decontarea cheltuielilor administrative si a cheltuielilor ocazionate de achizitionarea de bunuri si servicii: factura fiscala, insotita de chitanta/ordin de plata/bon fiscal, cu evidentierea tipurilor de produse; * Pentru decontarea cheltuielilor de inchiriere: contract de inchiriere, factura fiscala, chitanta/ordin de plata/dispozitie de plata; * Pentru decontarea cheltuielilor privind onorariile, consultanta de specialitate, fond de premiere: document justificativ privind existenta obligatiei de plata, factura fiscala (unde e cazul), chitanta/ordin de plata/stat de plata semnat de reprezentantii legali ai beneficiarului; * Pentru decontarea cheltuielilor care se inscriu in categoria alte cheltuieli: orice document fiscal care corespunde legislatiei aflate in vigoare * Imputernicitul legal va aplica pe facturile fiscale originale mentiunea "pentru proiectul " si va semna * Copiile dupa documentele pentru justificarea cheltuielilor efectuate vor purta mentiunea de "Conform cu originalul" si "Pentru proiectul " si vor fi semnate de imputernicitul legal Data documentelor justificative trebuie sa fie in concordanta cu perioada desfasurarii actiunii Nu se accepta la decont produse considerate din categoria de lux, alcool, cafea 5 Contractul de finantare nerambursabila va prevedea, sub sanctiunea nulitatii, obligatia Beneficiarului de a permite pe toata durata contractului, precum si pe o perioada de 5 ani de la incetarea acestuia, accesul neingradit al reprezentantilor Autoritatii Finantatoare si a altor organe abilitate de lege (Curtea de Conturi etc ) de a controla documentele pe baza carora se tine evidenta activitatilor derulate in cadrul contractului, in decurs de 3 zile lucratoare de la primirea unei notificari in acest sens 6 Regimul de gestionare a sumelor finantate si controlul financiar se realizeaza in conditiile legii Auditarea sumelor utilizate se va face de catre compartimentele de specialitate/auditorii independenti/comisii de evaluare Dosarul complet continand raportul final al proiectului trebuie pastrat timp de cinci ani in arhiva aplicantului pentru un eventual audit ulterior CAPITOLUL IX - Sanctiuni 1 Dispozitiile art 293 - art 296 din Ordonanta de Urgenta a Guvernului nr 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, aprobata prin Legea nr 337/2006 se aplica in mod corespunzator contractelor de finantare nerambursabila din fondurile publice 2 Contractele de finantare pot fi reziliate de plin drept, fara a fi necesara interventia instantei de judecata, in termen de 10 zile de la data primirii notificarii prin care partii in culpa i s-a adus la cunostinta ca nu si-a indeplinit obligatiile contractuale Notificarea va putea fi comunicata in termen de 10 zile de la data constatarii neindeplinirii sau indeplinirii necorespunzatoare a uneia sau mai multor obligatii contractuale 3 In cazul rezilierii contractului ca urmare a neindeplinirii clauzelor contractuale, beneficiarul finantarii este obligat in termen de 15 zile sa returneze ordonatorului principal de credite sumele primite, cu care se reintregesc creditele bugetare ale acestuia, in vederea finantarii altor programe si proiecte de interes public 4 Pentru sumele restituite ca urmare a rezilierii contractului beneficiarii finantarii datoreaza dobanzi si penalitati de intarziere, conform legislatiei privind colectarea creantelor bugetare, care se constituie in venituri ale bugetului local 5 Nerespectarea termenelor si a prevederilor din contract duce la pierderea transei finale precum si la interzicerea participarii pentru obtinerea finantarii pe viitor CAPITOLUL X - Dispozitii finale 1 Orice comunicare, solicitare, informare, notificare in legatura cu procedura de selectie sau derularea contractelor de finantare se va transmite de catre solicitantii finantarii sub forma de document scris Orice document scris trebuie inregistrat in momentul primirii la registratura Primariei Ploiesti, B-dul Republicii, Nr 2-4 Orice document scris trebuie confirmat de primire, cu exceptia documentelor care confirma primirea 2 Prezentul regulament se completeaza cu prevederile legale in vigoare 3 Prevederile regulamentului vor fi aplicate tuturor finantarilor nerambursabile acordate din bugetul local incepand cu anul bugetar 2009; 4 Prezentul regulament ramane in vigoare pana la aparitia normelor metodologice aferente Legii nr 350/2005 5 Anexele urmatoare fac parte integranta din prezentul ghid: Anexe in vederea aplicarii: Anexa A - Cererea de finantare Anexa B - Bugetul proiectului si sursele de finantare Anexa C - CV-ul solicitantului/ echipei de proiect Anexa D (D 01, D 02, D 03) - Declaratii Anexe privind categorii de cheltuieli eligibile si domeniile de activitate: Anexa 3 - Eligibilitatea costurilor Anexa 4 - Tipurile de activitati eligibile Anexe privind incheierea si derularea contractului: Anexa I - Contract de finantare nerambursabila Anexa II - Adresa de inaintare raportare Anexa III - Formular Raport descriptiv intermediar/ final Anexa IV- Declaratia de Impartialitate a Membrilor Comisiei de Evaluare si Selectie Anexa V - Cerere Plata Erata : nr zile = nr zile calendaristice 2 